વડોદરાની મહારાજા સયાજીરાવ યુનિવર્સીટીની સેનેટની બેઠક માત્ર ૪૫ મિનીટમાં પૂરી કરી દેવામાં આવી હોવાના મામલે આજે ભારતીય જનતા પાર્ટી, આરએસએસ, અભાવિપ, એમએસવીએસએસના સમર્થિત તેમજ સરકાર નિયુક્ત સેનેટ સભ્યોએ વાઇસ ચાન્સેલરની સામે ભ્રષ્ટાચારના ભયંકર આક્ષેપો લગાવ્યા હતા. યુનિ. ના વહીવટમાં છેલ્લા એક વર્ષમાં કૌભાંડ તથા ભ્રષ્ટાચાર ખૂલ્લા ન પડે તે માટે જ આ બેઠક ઝડપભેર આટોપી દેવામાં આવી હોવાનો સીધો પ્રહાર કર્યો હતો.